
Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: S/3758-21/2017
Előterjesztés elkészítésének időpontja: 2017. június 14.
Előterjesztést készítette: Novákné Dutkai Szilvia vagyongazdálkodási ügyintéző
Előterjesztést jóváhagyta: dr. Tóth Krisztina jegyző

Előterjesztést véleményezi: PVB
Döntés módja: nyílt szavazás, egyszerű szótöbbség

Melléklet: helyszínrajz, eladási ajánlat (ET-hez csatolva)
E L Ő T E R J E S Z T É S

Sülysáp Város Önkormányzata Képviselő-testületének

2017. június 22-én tartandó munkaterv szerinti ülésére

17. napirendhez

Tárgy: Dózsa György utca 149. szám (888 hrsz.) alatti ingatlanra vonatkozó eladási ajánlat
Tisztelt Képviselő-testület!
Farkas Ferencné Sülysáp, Árpád utca 14. szám alatti lakos eladásra felajánlotta a Sülysáp, Dózsa György utca 149. szám, 888 hrsz.-ú 4125 m2 területű, beépített ingatlant. Az ajánlott eladási ár 5.000.000 Ft, mely alkuképes.
A terület a Grassalkovich-vadászlakkal szemközt fekszik, a vadászlak műemléki környezetébe tartozik. 

Az ingatlan jelenleg elhanyagolt, azon egy rossz műszaki állapotú, 80 m2-es lakóépület található, amelyet csak jelentős anyagi ráfordítással lenne hasznosítható állapotba hozni. 
Sülysáp város hatályos Helyi Építési Szabályzata és Szabályozási Terve [13/2010. (IX. 23.) önkormányzati rendelet] alapján a telek az Lf-2 építési övezetbe tartozik, ahol a legkisebb kialakítható telekméret 1100 m2, tehát elvi lehetőség lenne az ingatlan felosztására, és telkek értékesítésére, azonban a terepviszonyok miatt sem az új telkek megközelítése, sem pedig beépítése nem lenne egyszerűen, gazdaságosan megoldható.
Emellett egy esetleges építési beruházás során a löszös talajból eredő adottságok is nagy gazdasági kockázatot rejtenek.
Bár a jelzett eladási ár nem irreális, a fentiekre tekintettel, illetőleg miután a terület városfejlesztési szempontból sem tekinthető számunkra stratégiailag értékes helyszínnek, nem javasolom az eladási ajánlat elfogadását.

Kérem az előterjesztés szíves megtárgyalását és döntésük meghozatalát. 

…/2017. (VI. 22.) ÖKT határozati javaslat

Sülysáp Város Önkormányzatának Képviselő-testülete az önkormányzat vagyonáról és a vagyongazdálkodás szabályairól szóló 2/2013. (II. 15.) önkormányzati rendelet alapján
1./ Farkas Ferencné Sülysáp, Árpád utca 14. szám alatti lakos 5.000.000 Ft irányár összegű eladási ajánlatát a Sülysáp, Dózsa György utca 149. szám, 888 hrsz.-ú ingatlanra elfogadja / nem fogadja el,
2./ az ingatlan vételárát a költségvetés általános tartalék keretének terhére biztosítja,

3./ felkéri és felhatalmazza a polgármestert szükséges intézkedések megtételére.

Határidő: azonnal 

Felelős: polgármester
Sülysáp, 2017. június 15.

Horinka László s.k.

polgármester
MELLÉKLETEK

